सोनू निगम को आखिर ये हुआ क्या, सूज गई आंख, फोटो हुई Viral  
सोनू निगम की फोटो हुई वायरल
सोनू की सूज गई हैं आंख
इंटरनेट पर इस तस्वीर से हंगामा
बॉलीवुड के मशहूर सिंगर सोनू निगम (Sonu Nigam) ने अपने इंस्टाग्राम अकाउंट पर दो ऐसी फोटो शेयर की है, जिसमें वह अस्पताल के बेड पर लेटे हुए हैं और उनके मुंह पर ऑक्सिजन मास्क लगा हुआ है. जबकि दूसरी फोटो में उनकी एक आंख सूजी हुई है. तस्वीर देखने के बाद आप बिल्कुल घबरा जाएंगे. आपको समझ नहीं आएगा कि आखिर ऐसा क्या हो गया कि सोनू निगम की आंखे सूज आई हैं और अस्पताल में भर्ती होना पड़ा. पहली नजर में आपको ऐसा लगेगा कि वह किसी दुर्घटना में गंभीर तरह चोटिल हो गए. फिलहाल घबराइए मत, ऐसा कुछ भी नहीं हुआ. सब कुछ ठीक है. सोनू निगम को एलर्जी की वजह से ऐसा हुआ है. उन्होंने सीफूड खाया था, जिसके बाद इस तरह की समस्या हुई.
 
A post shared by Sonu Nigam (@sonunigamofficial) on Feb 5, 2019 at 11:38pm PST
 
सोनू निगम ने इस तस्वीर को शेयर करते हुए कैप्शन दिया, 'आपके प्यार और लगाव के लिए शुक्रिया. आपको बता दूं कि मैं कल रात उड़ीसा के जैपुर में एक कॉन्सर्ट करके वापस लौटा हूं. मुझे अब यह बताने में कोई आपत्ति नहीं कि कल का दिन मेरा कैसा गुजरा. सभी के लिए एक सबक है कि कभी भी एलर्जी से कोई रिस्क नहीं लेना चाहिए. मेरे केस में सीफूड यह वजह रही. यदि मेरे घर के पास नानावती हॉस्पिटल न होता तो सांस की नली में सूजन बढ़ जाती, जिसके बाद तकलीफ और भी ज्यादा हो जाती. सभी खुशहाल और स्वस्थ जिंदगी का मजा लें.'
 
A post shared by Sonu Nigam (@sonunigamofficial) on Feb 7, 2019 at 6:26am PST
 
इससे पहले सोनू निगम का फैन्स के साथ एक वीडियो वायरल हुआ था. सोनू ने फैन के साथ सेल्फी खिंचवाई, लेकिन जब फैन ने कंधे पर हाथ रखा तो सोनू ने उनका हाथ नीचे करके मरोड़ा और फिर हंसकर फोटो खिंचवाने लगे. सोनू (Sonu Nigam) के इस कॉमिक एक्ट की चर्चा इवेंट में काफी देर तक होती रही. इस पूरी घटना का वीडियो, वहां मौजूद एक शख्स ने अपने मोबाइल पर कैद कर लिया. यह इंटरनेट पर काफी वायरल हुआ था.